pythainlp/thai_wikipedia_clean_20230101 huggingface dataset:
บุญรอด บิณฑสันต์ ได้รับปริญญาวิศวกรรมศาสตรดุษฎีบัณฑิตกิตติมศักดิ์จากจุฬาลงกรณ์มหาวิทยาลัย เมื่อ พ.ศ. 2509 และดำรงตำแหน่งนายกสภามหาวิทยาลัยยาวนานถึง 20 ปี (พ.ศ. 2518-2538)
ถึงแก่อนิจกรรมเมื่อวันที่ 26 สิงหาคม พ.ศ. 2555 มีพิธีพระราชทานเพลิงศพเมื่อวันที่ 26 กุมภาพันธ์ พ.ศ. 2556 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
บุญรอด บิณฑสันต์ เริ่มรับราชการเป็นอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย เมื่อวันที่ 17 พฤษภาคม พ.ศ. 2477 เป็นอาจารย์ที่มีอายุเพียง 18 ปี ต่อมาเมื่อได้มีการจัดตั้งสำนักงานพลังงานแห่งชาติขึ้นในปี พ.ศ. 2496 จึงได้ดำรงตำแหน่งเลขาธิการสำนักงานพลังงานแห่งชาติ จนกระทั่งได้รับโปรดเกล้าฯ แต่งตั้งเป็นปลัดกระทรวงพัฒนาการแห่งชาติ และได้เป็นสมาชิกวุฒิสภา ในปี พ.ศ. 2511
ต่อจากนั้นในปี พ.ศ. 2512 ได้รับแต่งตั้งเป็นรัฐมนตรีช่วยว่าการกระทรวงพัฒนาการแห่งชาติ และในปี พ.ศ. 2516 ดำรงตำแหน่งรัฐมนตรีว่าการทบวงมหาวิทยาลัยของรัฐเป็นคนแรกของไทย และตำแหน่งต่อมาคือ ผู้ว่าการการประปานครหลวง
พ.ศ. 2516 - เครื่องอิสริยาภรณ์กิตติคุณแห่งสหพันธ์สาธารณรัฐเยอรมนี ชั้นที่ 2
พ.ศ. 2516 - เครื่องราชอิสริยาภรณ์ล้านช้างร่มขาว ชั้นเบญจมาภรณ์
พ.ศ. 2516 - เครื่องอิสริยาภรณ์แห่งชาติเวียดนาม ชั้นประถมาภรณ์
Oxydoras niger
มีกวย
มีกวยล์ กอตโต
ปลากระสูบ
ปลากระสูบ  เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า "Hampala" (/แฮม-พา-ลา/) ซึ่งเป็นภาษาท้องถิ่นในชวา
มีรูปร่างโดยรวม คือ มีส่วนหัวใหญ่ ปากกว้าง มุมปากยาวถึงขอบตา มีหนวดที่มุมปากบนหนึ่งคู่ มีฟันที่ลำคอสามแถว ครีบหลังมีก้านครีบแขนงแปดก้าน เกล็ดเป็นแบบขอบบางเรียบ บนลำตัวมีจุดหรือเส้นขีดสีดำเห็นได้ชัดเจน ซึ่งอาจแปรเปลี่ยนไปได้ตามช่วงวัย และแตกต่างกันไปตามแต่ละชนิด ขนาดโตเต็มที่อาจยาวได้ถึง 60-70 เซนติเมตร แต่ขนาดโดยเฉลี่ยประมาณ 20-30 เซนติเมตร
พบกระจายพันธุ์ในภูมิภาคเอเชียตะวันออกเฉียงใต้ ไปจนถึงหมู่เกาะฟิลิปปินส์ เป็นปลาที่กินปลาด้วยกันขนาดเล็กเป็นอาหาร นิยมอยู่เป็นฝูง ออกล่าเหยื่อพร้อม ๆ กัน จึงเป็นที่นิยมของนักตกปลา มีชื่อเรียกในภาษาไทยว่า "ปลากระสูบ" หรือ "ปลาสูบ" หรือ "ปลาสูด" ในบางท้องถิ่น
Hampala
Probarbus
Probarbus labeamajor
บริษัท ไทยเดินเรือทะเล จำกัด
ปรากฏการณ์ลาซารัส
ปรากฏการณ์ลาซารัส  หรือการฟื้นคืนชีพเองหลังการช่วยฟื้นคืนชีพล้มเหลว  เป็นปรากฏการณ์ที่มีการคืนกลับขึ้นมาเองของการไหลเวียนเลือด หลังจากที่ความพยายามในการช่วยฟื้นคืนชีพล้มเหลว ปรากฏการณ์เช่นนี้มีบันทึกในเอกสารทางการแพทย์อย่างน้อย 25 ราย ตั้งแต่ ค.ศ. 1982 ชื่อนี้ได้จากนักบุญลาซารัส ซึ่งตามพันธสัญญาใหม่ได้ฟื้นคืนชีพจากพรของพระเยซู
ปรากฏการณ์เช่นนี้เกิดขึ้นน้อยมากและสาเหตุก็ยังไม่เป็นที่เข้าใจแน่ชัด ทฤษฎีหนึ่งเสนอว่าปัจจัยหนึ่งอาจมาจากการที่ขณะมีการกดหน้าอกระหว่างการช่วยฟื้นคืนชีพนั้นทำให้มีแรงดันในช่องอกสูง การลดลงของแรงดันในช่องอกนี้หลังการหยุดช่วยฟื้นคืนชีพอาจทำให้เลือดไหลเข้าไปในช่องอกมากขึ้น ทำให้หัวใจกลับมาเต้นได้อีกครั้ง สาเหตุอื่นที่อาจเป็นไปได้เช่น ภาวะโพแทสเซียมในเลือดสูง หรือการได้รับยาเอพิเนฟรีนขนาดสูง เป็นต้น
Lazarus phenomenon
โรงเรียนวัดม่วงชุมวิทยา
ประวัติโรงเรียนวัดม่วงชุมวิทยา ตำบลป่าสัก อำเภอภูซาง จังหวัดพะเยา.
ประวัติการก่อตั้งโรงเรียน
โรงเรียนวัดม่วงชุมวิทยา   เป็นโรงเรียนพระปริยัติธรรมแผนกสามัญศึกษา ของคณะสงฆ์อำเภอภูซาง ได้จัดตั้งขึ้นและเปิดทำการเรียนการสอน    เมื่อวันที่ ๑ พฤษภาคม พ.ศ. ๒๕๔๒ โดยคณะสงฆ์อำเภอเชียงคำและอำเภอภูซาง มีพระครูสิริปริยัตยานุกูล เจ้าคณะอำเภอภูซาง เป็นผู้ดำริก่อตั้งและจัดหาสถานที่ เป็นต้น โดยความอนุเคราะห์ของพระครูสิริขันติวราภรณ์ เป็นผู้ดำเนินการ โดยให้พระมหาวีรวงศ์ ปคุโณ ดำรงตำแหน่ง เจ้าอาวาสวัดม่วงชุมในขณะนั้น ร่วมกันขออนุญาตจัดตั้งโรงเรียนวัดม่วงชุมวิทยา โดยขอเปิดเรียน ๑ ห้อง มีจำนวนครู ๖ รูป/คน นักเรียน ๒๗ รูป โดยใช้หอประชุมประจำหมู่บ้านเป็นอาคารเรียนชั่วคราว  ในเดือนตุลาคม ปีเดียวกัน พระมหาวีรวงศ์  ปคุโณ ได้ลาออกจากตำแหน่งเจ้าอาวาสวัดม่วงชุม ทางคณะสงฆ์มีพระครูโอภาสธรรมากร เจ้าคณะตำบลภูซาง ได้เสนอแต่งตั้งพระสิงห์คำ  จิตฺตวํโส รักษาการเจ้าอาวาสและเป็นเจ้าอาวาสวัดม่วงชุมรูปต่อมา ในปี พ.ศ.๒๕๔๓ ทางโรงเรียนได้เปิดสอนระดับชั้นมัธยมศึกษาปีที่ ๑ มีนักเรียนจำนวน ๒๖ รูป และชั้นมัธยมศึกษาปีที่ ๒ มีนักเรียนจำนวน ๒๐ รูปชั้นละ ๑ ห้องเรียนรวมนักเรียนทั้งหมด ๔๖ รูปมีครู ๕ รูป/คน ทางโรงเรียนได้จัดสร้างอาคารเรียนชั่วคราวอีก ๑ หลัง ๒ ห้องเรียนและได้รับใบอนุญาตให้จัดตั้งโรงเรียนพระปริยัติธรรมแผนกสามัญศึกษา ใบอนุญาตเลขที่ ๒๐/๒๕๔๓ ให้ไว้ ณ วันที่ ๒๑ เดือนธันวาคม พ.ศ. ๒๕๔๓ โดยมีพระสิงห์คำ จิตฺตวํโส เป็นผู้รับใบอนุญาตในขณะนั้น และได้ขอแต่งตั้งพระครูสิริขันติวราภรณ์ ดำรงตำแหน่ง ผู้จัดการโรงเรียน ใบแต่งตั้งเลขที่ ๓/๒๕๔๔ และพระครูสิริขันติวราภรณ์ ได้เสนอขอแต่งตั้งให้พระมหาไพรัช วิโรจโน ดำรงตำแหน่ง ครูใหญ่ ใบแต่งตั้งเลขที่ ๔ / ๒๕๔๔ เมื่อวันที่ 22 ธันวาคม 2543 เป็นด้นไป ให้ไว้ ณ วันที่ ๖ กุมภาพันธ์ พ.ศ. 2544
ในปี พ.ศ.๒๕๔๔ ทางโรงเรียนได้เปิดสอนระดับมัธยมศึกษาปีที่ 1-3 จำนวน 3 ห้องเรียน จำนวนนักเรียน 79 รูป โดยแบ่งเป็นชั้นมัธยมศึกษาปีที่ 1 จำนวน ๒๙ รูป ชั้นมัธยมศึกษาปีที่ ๒ จำนวน 33 รูป ชั้นมัธยมศึกษาปีที่ 3 จำนวน 17 รูป จำนวนครู 6 รูป/คน
ในปี พ.ศ. 2545 พระสิงห์คำ จิตฺตวํโส เจ้าอาวาสวัดม่วงชุมได้ลาสิกขาออกไปเมื่อวันที่ 30 เมษายน พ.ศ. 2545 คณะสงฆ์โดยมีพระครูโอภาสธรรมากร เจ้าคณะตำบลภูซาง เป็นประธานได้เสนอขอแต่งตั้งพระมหาไพรัช วิโรจโน ดำรงตำแหน่งเจ้าอาวาสวัดม่วงชุม ตั้งแต่วันที่ 1 กรกฎาคม พ.ศ. 2545
ในปี พ.ศ. 2546 พระมหาไพรัช วิโรจโน ได้ลาออกจากตำแหน่งครูใหญ่ เมื่อวันที่ 31 กรกฎาคม พ.ศ. 2546
ทางผู้จัดการได้เสนอแต่งตั้งเจ้าอธิการกิตติโชติ  โชติธมฺโม รักษาการแทนครูใหญ่ ใบแต่งตั้งเลขที่ 01 /2546 ตั้งแต่วันที่ 30  มกราคม 2546 และพระไพรัช วิโรจโน ได้ลาสิกขาออกไป คณะสงฆ์อำเภอเชียงคำและกิ่งอำเภอภูซาง ได้เสนอแต่งตั้งพระมหาจิตรการก์ อภิปุญฺโญ รักษาการแทนเจ้าอาวาสวัดม่วงชุม ตั้งแต่วันที่ 1 พฤษภาคม 2546
ในปี พ.ศ. 2546 นี้เป็นปีแห่งการปฏิรูปการศึกษา โรงเรียนวัดม่วงชุมวิทยา ประสบปัญหาในการบริหารงานและเพื่อสร้างศรัทธาความมั่นใจแก่ผู้ปกครอง ทางคณะครูและคณะสงฆ์ได้ปรึกษากับพระครูสิริขันติวราภรณ์ ขอเสนอแต่งตั้งพระมหาจิตรการก์  อภิปุญฺโญ ดำรงตำแหน่ง ครูใหญ่ ใบแต่งตั้งเลขที่ 02/2546 ตั้งแต่วันที่ 1 พฤษภาคม 2546 ให้ไว้ ณ วันที่ 23 มิถุนายน 2546 จนถึงปัจจุบัน
ในปี พ.ศ. 2549 พระครูสิริขันติวราภรณ์ ผู้จัดการโรงเรียนวัดม่วงชุมวิทยา ได้ขอลาออกจากตำแหน่งผู้จัดการโรงเรียน สาเหตุจากอยู่ไกลไม่สามารถมาปฏิบัติหน้าที่ได้เต็มที่ ดังนั้น คณะสงฆ์อำเภอภูซาง คณะครู คณะกรรมการสถานศึกษาและเจ้าอาวาสวัดม่วงชุม จึงขอเสนอแต่งตั้งพระครูสิริปริยัตยานุกูล เจ้าคณะอำเภอภูซาง เป็นผู้จัดการโรงเรียนวัดม่วงชุมวิทยา ใบแต่งตั้งเลขที่ 16/2549 ตั้งแต่วันที่ 16 ตุลาคม พ.ศ. 2549 และในปีนี้ทางโรงเรียนได้รับความเมตตาจากคุณลาวัลย์ ใบหยก ได้ให้ความอุปถัมภ์อาหารกลางวันแก่โรงเรียนวัดม่วงชุมวิทยา เดือนละ 30,000 ปีละ 360,000 บาท ถวายทุนการศึกษาแก่สามเณรนักเรียน ต่อเนื่องทุกปี
ทางโรงเรียนได้ดำเนินการร่วมกับสำนักงานพระพุทธศาสนาจังหวัดพะเยา ขออนุญาตใช้อาคารสถานที่ โรงเรียนบ้านม่วงชุม ต่อสำนักงานเขตพื้นที่การศึกษา พะเยาเขต 2 และราชพัสดุ ได้รับหนังสือมอบอำนาจในการใช้อาคารสถานที่ และที่ดินโรงเรียนบ้านม่วงชุมในการปลูกสร้างอาคารเรียนตามระเบียบของทางราชการ ที่ ศธ 04096/4078 ลงวันที่ 9 กันยายน 2551
ในปี พ.ศ. 2552 มีนักเรียนเพิ่มขึ้นจาก 70 รูปเป็น 100 รูป ทำให้อาคารเรียนไม่เพียงพอต่อการจัดการเรียนการสอน ประกอบกับทางคณะกรรมการสถานศึกษาและคณะครูซึ่งมีพระมหาจิตรการก์ อภิปุญฺโญ ผู้อำนวยสถานศึกษาเป็นประธานจึงริเริ่มก่อสร้างอาคารเรียน 2 ชั้นโดยวางศิลาฤกษ์ เมื่อวันที่ 18 พฤษภาคม พ.ศ. 2552 โดยใช้งบประมาณจากการทอดกฐินและผ้าป่าประจำปีของโรงเรียนเบื้องต้น 600,000 บาท และแล้วเสร็จเมื่อวันที่ 3 พฤศจิกายน พ.ศ. 2553 โดยเปิดป้ายอาคารเรียน “สำนึกรักบ้านเกิด” โดยพระราชวิจิตรปฏิภาณและคุณเขมพัฏฐ์สร อริยะภัศกร เจ้าภาพทอดกฐินสมทบทุนจำนวน 500,000 บาทและทำบุญอาคารเรียน เมื่อวันที่ 15 มกราคม 2554
ใช้งบประมาณการดำเนินการก่อสร้างทั้งหมดประมาณ 2,400,000 บาท ใช้เป็นอาคารเรียนระดับชั้น ม.4-6 ห้องสมุด ห้องพักครู และห้องคอมพิวเตอร์
ในปี พ.ศ. 2553 พระครูสิริปริยัตยานุกูล ผู้จัดการโรงเรียนวัดม่วงชุมวิทยา ได้เห็นความสำคัญในการพัฒนาโรงเรียนวัดม่วงชุมวิทยา ให้เจริญยิ่งๆ ขึ้นไป จึงลาออกจากผู้จัดการโรงเรียน และเสนอแต่งตั้งพระศรีสุทธิเวที รองเจ้าคณะจังหวัดพะเยา วัดศรีโคมคำ เป็นผู้จัดการ ใบแต่งตั้งเลขที่ 1/2553 ตั้งแต่วันที่ 12 ตุลาคม พ.ศ. 2553 เป็นต้นไป ในปี พ.ศ. 2553 สำนักงานกลุ่มพระปริยัติธรรมแผนกสามัญศึกษาจังหวัดพะเยา ได้ถวายฎีกาขอเข้าอยู่ในโครงการตามพระราชดำริสมเด็จพระเทพรัตนราชสุดา ฯ สยามบรมราชกุมารี ฯ และได้รับพระมหากรุณาธิคุณเข้าในโครงการฯ
ทำให้โรงเรียนได้รับการพัฒนาอย่างต่อเนื่องจนถึงปัจจุบัน
ทางโรงเรียนได้เห็นจำเป็นและความลำบากของนักเรียนที่จบการศึกษาในระดับช่วงชั้นที่ 3 ไม่สามารถไปเรียนต่อในระดับสูงด้วยความจำเป็นด้านปัจจัยและระยะทาง ทางโรงเรียนจึงดำเนินการขออนุญาตขยายชั้นเรียนและได้รับอนุญาตให้ขยายชั้นเรียนถึงช่วงชั้นที่ 4 จากสำนักงานพระพุทธศาสนาแห่งชาติ เมื่อวันที่ 2 เมษายน 2553 และเปิดชั้นม.4 ในปี 2553 ชั้น ม.5 ในปี 2554 และชั้นม.6 ในปี 2555 ในปี พ.ศ. 2555 พระมหาจิตรการก์ อภิปุญฺโญ ผู้อำนวยการโรงเรียนวัดม่วงชุมวิทยา ได้รับการแต่งตั้งเป็นเจ้าคณะอำเภอภูซาง และได้เสนอแต่งตั้งพระครูประดิษฐ์ธรรมสุนทร เจ้าคณะตำบลป่าสัก เป็นผู้รักษาการแทนผู้จัดการโรงเรียนวัดม่วงชุมวิทยา
ในปีการศึกษา  2562 พระมหาจิตรการก์  อภิปุญโญ ผู้อำนวยการโรงเรียนวัดม่วงชุมวิทยา /เจ้าคณะอำเภอภูซาง  ได้มีการปรับระบบการบริหารต่าง ๆ  มากมายทั้งด้านอาคารสถานที่  และแหล่งเรียนรู้ภายในสถานศึกษา ตลอดจนถึง วัสดุ ครุภัณฑ์ อุปกรณ์การเรียนการสอน ห้องเรียน ต่าง ๆ  มีการพัฒนา ให้เอื้อต่อการจัดการเรียนการสอน  ปัจจุบัน มีบุคลากรทางการศึกษา จำนวน  16 รูป/คน  แบ่งเป็น ครู จำนวน 14 รูป/คน เจ้าหน้าที่  จำนวน  2  คน  นักเรียนทั้งหมด 102 รูป
ปัจจุบันโรงเรียนวัดม่วงชุมวิทยา สังกัดสำนักงานพระพุทธศาสนาแห่งชาติ มีวัตถุประสงค์หลักในการจัดการศึกษาดังนี้
๑.เพื่อเป็นการศึกษาสำหรับพระภิกษุสามเณรทั้งด้านปริยัติธรรมแผนกธรรม แผนกบาลี และแผนกสามัญในเขตอำเภอภูซาง
2.เพื่อแก้ไขปัญหาขาดศาสนทายาทสืบต่ออายุพระพุทธศาสนาและร่วมพัฒนาพระพุทธศาสนาในเขตชายแดนไทย-ลาว
โรคไข้เลือดออก
ยุทธนา เบื้องกลาง
เผดิมชัย สะสมทรัพย์
เผดิมชัย สะสมทรัพย์ เป็นสมาชิกสภาผู้แทนราษฎรจังหวัดนครปฐม สมัยที่ 8 สังกัดพรรคชาติไทยพัฒนา อดีตรัฐมนตรีว่าการกระทรวงแรงงาน ในรัฐบาลของนางสาวยิ่งลักษณ์ ชินวัตร อดีตรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (2)
เผดิมชัย สะสมทรัพย์ เกิดเมื่อวันที่ 2 กุมภาพันธ์ พ.ศ. 2492 เป็นบุตรของนายประเสริฐ กับนางสุนีย์ สะสมทรัพย์ และเป็นพี่ชายของ ไชยยศ สะสมทรัพย์ ไชยา สะสมทรัพย์ และอนุชา สะสมทรัพย์ จบการศึกษาชั้นมัธยมศึกษาจากโรงเรียนอำนวยศิลป์ พระนครสำเร็จการศึกษาระดับปริญญาตรี สาขาวิทยาศาสตร์ จากมหาวิทยาลัยเซนต์หลุยส์ ประเทศสหรัฐอเมริกา และปริญญาโท สาขารัฐศาสตร์ จากมหาวิทยาลัยเกษตรศาสตร์และในปีพ.ศ. 2556ได้รับปริญญานิติศาสตร์มหาบัณฑิตกิตติมศักดิ์จากมหาวิทยาลัยรามคำแหง
ด้านชีวิตครอบครัว เคยสมรสกับนางอุไรวรรณ สะสมทรัพย์ ปัจจุบันหย่าจากกันแล้ว มีบุตรด้วยกัน 5 คน คือ
เผดิมชัย สะสมทรัพย์ เป็นสมาชิกสภาผู้แทนราษฎรจังหวัดนครปฐม ตั้งแต่ปี พ.ศ. 2531 และได้รับเลือกตั้งอีกหลายสมัยอย่างต่อเนื่อง และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (2) ซึ่งต่อมาในช่วงกลางปี พ.ศ. 2542 ได้ลาออกจากตำแหน่งดังกล่าว
เผดิมชัย สะสมทรัพย์ นอกจากการทำงานการเมืองแล้ว ยังมีอาชีพประกอบธุรกิจส่วนตัวด้วย ซึ่งในเดือนกรกฎาคม พ.ศ. 2553 ได้ถูกศาลสั่งให้เป็นบุคคลล้มละลายจากปัญหาหนี้สินทางธุรกิจ ต่อมาในเดือนพฤษภาคม พ.ศ. 2554 ศาลล้มละลายกลาง ได้มีคำสั่งยกเลิกการล้มละลายของนายเผดิมชัย
ในการเลือกตั้ง พ.ศ. 2554 นายเผดิมชัย ได้รับเลือกตั้งเป็นสมาชิกสภาผู้แทนราษฎรจังหวัดนครปฐม สังกัดพรรคเพื่อไทย และได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลของนางสาวยิ่งลักษณ์ ชินวัตร จนกระทั่งได้รับโปรดเกล้าฯ ให้พ้นจากตำแหน่งในเดือนมิถุนายน พ.ศ. 2556
ต่อมานายเผดิมชัยได้ให้สัมภาษณ์กับรายการ เจาะลึกทั่วไทย Inside Thailand ทางช่อง นาว 26 ว่าตนเองพร้อมกับ นายอนุชา น้องชาย และ อดีต ส.ส. อีก 2 คนได้ย้ายมาสังกัด พรรคชาติไทยพัฒนา โดยจะเปิดตัวในวันศุกร์ที่ 26 ตุลาคม พ.ศ. 2561 ส่วนนายไชยยศอยู่ในช่วงพิจารณาว่าจะสังกัดพรรคใด ทางด้านนายไชยาป่วยด้วยโรคไตต้องฟอกไตทุกสัปดาห์จึงไม่สามารถลงสมัครรับเลือกตั้งได้
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในพื้นที่จังหวัดนครปฐม เขต 5ในนามพรรคชาติไทยพัฒนา แต่ไม่ได้รับเลือกตั้ง ต่อมานางจุมพิตา จันทรขจร ส.ส.นครปฐม พรรคอนาคตใหม่ ลาออกเนื่องจากปัญหาสุขภาพ จึงมีการเลือกตั้งซ่อม โดยนายเผดิมชัย ได้รับเลือกตั้งในครั้งนั้น
Planking
มะลิซ้อน
วิรัช รัตนเศรษฐ
วิรัช รัตนเศรษฐ สมาชิกสภาผู้แทนราษฎรแบบบัญชีรายชื่อ และกรรมการบริหาร พรรคพลังประชารัฐ อดีตสมาชิกสภาผู้แทนราษฎรจังหวัดนครราชสีมา 5 สมัย อดีตประธานกรรมการในคณะกรรมการประสานงานสภาผู้แทนราษฎร และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของชวน หลีกภัย
วิรัช รัตนเศรษฐ เกิดเมื่อวันที่ 29 พฤษภาคม พ.ศ. 2501 สำเร็จการศึกษาระดับปริญญาตรี สาขานิติศาสตร์ และปริญญาโท สาขารัฐศาสตร์ จากมหาวิทยาลัยรามคำแหง ด้านชีวิตครอบครัวสมรสกับนางทัศนียา รัตนเศรษฐ ส.ส.หนึ่งเดียวของจังหวัดนครราชสีมา ในการเลือกตั้ง พ.ศ. 2548 ที่ไม่ได้สังกัดพรรคไทยรักไทย แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
วิรัช รัตนเศรษฐ เป็นสมาชิกสภาผู้แทนราษฎรจังหวัดนครราชสีมาหลายสมัย ตั้งแต่ปี พ.ศ. 2529 เป็นต้นมา เคยดำรงตำแหน่งรองหัวหน้าพรรคมหาชน รองเลขาธิการนายกรัฐมนตรีฝ่ายการเมือง และในรัฐบาลของนายชวน หลีกภัย ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ สังกัดพรรคเพื่อไทย ลำดับที่ 32
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 26
จากนั้นใน พ.ศ. 2561 นายวิรัชได้ย้ายมาร่วมงานกับ พรรคพลังประชารัฐ พร้อมกับนางทัศนียา นายอธิรัฐ และนายทวิรัฐ บุตรชายคนโตและบุตรชายคนที่ 2 นอกจากนี้นายวิรัชยังได้ร่วมก่อตั้งกลุ่มการเมืองกลุ่มใหม่ที่ชื่อว่า "กลุ่มพลังโคราช" ร่วมกับ 6 อดีต ส.ส. ได้แก่ นาย จำลอง ครุฑขุนทด, นาย สุภรณ์ อัตถาวงศ์, นาย บุญจง วงศ์ไตรรัตน์, นาย อัสนี เชิดชัย, นาย ภิรมย์ พลวิเศษ และ พ.ต.ท. สมชาย เพศประเสริฐ
อึม  ในภาษาเกาหลีอาจหมายถึง:
สกุลปลาหมู
Botia
ความสัมพันธ์เยอรมนี–ไทย
ความสัมพันธ์เยอรมนี-ไทย เป็นความสัมพันธ์ระหว่างประเทศเยอรมนีกับประเทศไทย ที่เริ่มต้นอย่างเป็นทางการตั้งแต่รัชสมัยพระบาทสมเด็จพระจอมเกล้าเจ้าอยู่หัว ต่อมา พระบาทสมเด็จพระจุลจอมเกล้าเจ้าอยู่หัว เสด็จเยือนยุโรปใน พ.ศ. 2440 และ พ.ศ. 2450 รวมทั้งโอรสหลายพระองค์ต่างทรงรับการศึกษาที่ประเทศเยอรมนี ดังเช่น สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร ผู้สำเร็จราชการในสมัยนั้น ที่ทรงอภิเษกสมรสกับสตรีชาวเยอรมัน
ในรัชสมัยพระบาทสมเด็จพระจุลจอมเกล้าเจ้าอยู่หัวนี้เอง ที่มีชาวต่างชาติรวมถึงชาวเยอรมันที่เดินทางมายังประเทศสยามเพื่อนำความรู้มาพัฒนาประเทศให้ทันสมัย ทั้งทางรถไฟ การไปรษณีย์โทรเลขต่างได้รับการสนับสนุนจากผู้เชี่ยวชาญชาวเยอรมัน รวมถึงพระเจนดุริยางค์ หรือชื่อเดิม ปีเตอร์ ไฟท์ เป็นบุตรของชาวเยอรมันที่อพยพมาอาศัยอยู่ในประเทศไทย เป็นผู้ประพันธ์ทำนองเพลงชาติไทย
ความสัมพันธ์ระหว่างสองประเทศนี้ยังคงมีมาโดยตลอด โครงการที่รัฐบาลเยอรมันให้ความสำคัญ คือการวิจัยทางวิทยาศาสตร์ ดังเช่น การวิจัยการสืบพันธุ์ของช้างเอเชีย โดยมีการขอยืมช้างไทยไปวิจัยศึกษาที่สวนสัตว์ในโคโลญ อันเป็นการแลกเปลี่ยนความรู้ทางวิชาการและวิทยาศาสตร์ระหว่างสองประเทศ
ความสัมพันธ์ทางการทูต.
ในสมัยที่เยอรมนียังคงแยกเป็นรัฐเสรีหลายรัฐ ได้มีรัฐสำคัญอย่างปรัสเซียที่จัดตั้งจัดตั้งคณะทูตสันถวไมตรีแห่งปรัสเซียมายังสยาม โดยมีหัวหน้าคณะทูตคือ เคานท์ ซู ออยเลนบวร์ก พร้อมคณะ ซึ่งประกอบด้วยนักวิทยาศาสตร์กับชาวเยอรมันผู้เชี่ยวชาญสาขาต่างๆ โดยเดินทางมาถึงสยาม ณ วันที่ 22 พฤศจิกายน พ.ศ. 2405 ซึ่งตรงกับรัชสมัยของพระบาทสมเด็จพระจอมเกล้าเจ้าอยู่หัว
การเจรจาการค้าพระราชไมตรี ด้านการค้าและการเดินเรือระหว่างสองประเทศเริ่มขึ้นในวันที่ 6 มกราคม พ.ศ. 2406 โดยมีเจ้าฟ้ากรมหลวงวงศาธิราชสนิท เป็นหัวหน้าคณะเจรจาฝ่ายไทย ซึ่งทางปรัสเซียไม่มีนโยบายล่าอาณานิคมในแถบเอเชียอาคเนย์ การเจรจาเสร็จสิ้นและลงนามสัญญา ณ วันที่ 7 กุมภาพันธ์ พ.ศ. 2406 โดยสัญญาระบุถึงการปฏิบัติไมตรีต่อกัน ต่อมาในปี พ.ศ. 2422 ได้มีการตั้งสถานทูตไทย ณ กรุงเบอร์ลิน และ พ.ศ. 2431 ได้มีการเลื่อนระดับสถานกงสุลเยอรมนีขึ้นเป็นสถานอัครราชทูตเยอรมนี ณ กรุงเทพมหานคร
Monopterus
ดุสิต ศิริวรรณ
ดุสิต ศิริวรรณ อดีตรัฐมนตรีประจำสำนักนายกรัฐมนตรี และอดีตผู้ปฏิบัติหน้าที่โฆษกประจำสำนักนายกรัฐมนตรี ในรัฐบาลของนายธานินทร์ กรัยวิเชียร
ดุสิต ศิริวรรณ เกิดเมื่อวันที่ 15 กุมภาพันธ์ พ.ศ. 2489 เป็นบุตรของนายประสงค์ กับ นางเอียง ศิริวรรณ สำเร็จการศึกษาระดับปริญญาตรี สาขาจิตวิทยา คณะมนุษยศาสตร์ มหาวิทยาลัยเชียงใหม่ และสำเร็จการศึกษาจากวิทยาลัยป้องกันราชอาณาจักร รุ่นที่ 4010
ดุสิต ศิริวรรณ เคยเป็นอาจารย์ประจำมหาวิทยาลัยศรีนครินทรวิโรฒ ประสานมิตร และมหาวิทยาลัยศรีนครินทรวิโรฒ วิทยาเขตพลศึกษา ต่อมาได้ไปช่วยราชการเป็นอาจารย์ที่คณะนิติศาสตร์ จุฬาลงกรณ์มหาวิทยาลัย และเป็นที่ปรึกษาวิทยาลัยป้องกันราชอาณาจักร (วปอ.) ทั้งนี้ ยังได้รับพระบรมราชโองการโปรดเกล้าฯ แต่งตั้งให้ดำรงตำแหน่งกรรมการสภามหาวิทยาลัยผู้ทรงคุณวุฒิของมหาวิทยาลัยเชียงใหม่ ตั้งแต่วันที่ 4 สิงหาคม 2558 เป็นต้นไป
ดุสิต ศิริวรรณ เคยได้รับแต่งตั้งเป็นรัฐมนตรีประจำสำนักนายกรัฐมนตรี ในคณะรัฐมนตรี(ครม.) คณะที่ 39 ของประเทศไทย และปฏิบัติหน้าที่โฆษกประจำสำนักนายกรัฐมนตรี ในรัฐบาลของนายธานินทร์ กรัยวิเชียร ในระหว่างปี พ.ศ. 2519- พ.ศ. 2520 เป็นอดีตสมาชิกสมัชชาแห่งชาติ วันที่ 10 ธันวาคม พ.ศ. 2516 อดีตสมาชิกสภานิติบัญญัติแห่งชาติ ในระหว่างปี พ.ศ. 2534 - 2535 และอดีตสมาชิกวุฒิสภาสองสมัยระหว่างปี พ.ศ. 2535 - 2543
คดีหมิ่นประมาทอดีตรองผู้ว่าฯ กทม..
ดุสิต ศิริวรรณ และนายสมัคร สุนทรเวช ซึ่งร่วมกันจัดรายการโทรทัศน์ "เช้าวันนี้ที่เมืองไทย" ทางสถานีวิทยุโทรทัศน์กองทัพบกช่อง 5 (ททบ.5) และ "สมัคร-ดุสิต คิดตามวัน" ทางสถานีโทรทัศน์โมเดิร์นไนน์ ถูกนายสามารถ ราชพลสิทธิ์ รองผู้ว่าราชการกรุงเทพมหานครในขณะนั้น เป็นโจทก์ยื่นฟ้องเป็นจำเลยในความผิดฐานหมิ่นประมาท โดยการโฆษณา โดยทั้งสองกล่าวหาว่านายสามารถทุจริตในโครงการจัดซื้อจัดจ้างของกรุงเทพมหานครในรายการโทรทัศน์
ศาลมีคำวินิจฉัยว่า การกระทำของทั้งคู่เป็นการหมิ่นประมาทใส่ความโจทก์ให้ได้รับความเสียหาย ถูกดูหมิ่นเกลียดชังจริง ทั้งนี้สมัครได้เคยกระทำผิดฐานหมิ่นประมาทมาแล้วหลายครั้ง โดยศาลปรานีให้รอการลงโทษไว้เพื่อให้ปรับตัวเป็นคนดี แต่สมัครกลับกระทำผิดซ้ำในความผิดเดิมอีก ศาลมีคำสั่งจำคุกสมัคร สุนทรเวช และนายดุสิต ศิริวรรณ รวม 4 กระทง ๆ ละ 6 เดือน รวมจำคุกคนละ 24 เดือน โดยไม่รอลงอาญา ต่อมาเมื่อวันที่ 25 กันยายน พ.ศ. 2551 ศาลอุทธรณ์ยืนตามศาลชั้นต้น ให้จำคุกนายสมัคร สุนทรเวช อดีตนายกรัฐมนตรี และนายดุสิต ศิริวรรณ 2 ปี โดยไม่รอลงอาญา และใช้เงินสด 200,000 บาท ประกันตัวไป
ระหว่างการพิจารณาของศาลฎีกา ศาลได้มีคำสั่งให้จำหน่ายคดีของนายสมัคร สุนทรเวช เนื่องจากถึงแก่ความตาย
สำหรับกรณีของนายดุสิต ศิริวรรณ นั้น ศาลฎีกาได้มีคำพิพากษาเมื่อวันที่ 27 พฤษภาคม 2556 ให้แก้คำพิพากษาของศาลชั้นต้นและศาลอุทธรณ์ เป็นให้รอการกำหนดโทษ เนื่องจากการกระทำของนายดุสิตฯ ตามที่โจทก์ฟ้องนั้น ไม่ได้ก่อให้เกิดความเสียหายต่อส่วนรวม นอกจากนี้ นายดุสิตฯ ได้ประกอบคุณงามความดี ตลอดจนไม่เคยกระทำความผิดมาก่อน คำพิพากษาของศาลชั้นต้นและศาลอุทธรณ์ ที่พิพากษาให้ลงโทษจำคุกนายดุสิตฯ นั้น ศาลฎีกาไม่เห็นพ้องด้วยจึงพิพากษาแก้ให้รอการกำหนดโทษเป็นระยะเวลา 2 ปี นับตั้งแต่วันที่ได้อ่านคำพิพากษาศาลฎีกา ตามประมวลกฎหมายอาญา มาตรา 56
ก้าวต่อไป พิสูจน์ใจนักสู้
ก้าวต่อไป พิสูจน์ใจนักสู้  เป็นภาพยนตร์ในปี ค.ศ. 1992 กำกับโดยโรเบิร์ต แมนเดล เป็นภาพยนตร์เปิดตัวนักแสดงอย่าง เบรนแดน เฟรเซอร์, แมตต์ เดมอน, เบน แอฟเฟล็ก, คริส โอ'ดอนเนลล์ และโคล เฮาเซอร์ นอกจากนั้นยังมีนักแสดงอื่นอย่าง แรนดอลล์ เบทินคอฟฟ์และแอนโทนี แรปป์
เบรนแดน เฟรเซอร์ รับบทนำ แสดงเป็นเดวิด กรีน นักเรียนยิวระดับไฮสคูลที่ย้ายมาจากโรงเรียนรัฐบาลเพนซิลวาเนีย มายังนิวอิงแลนด์ จากการได้รับทุนด้านกีฬา
หม่อมหลวงขาบ กุญชร
พลโท หม่อมหลวงขาบ กุญชร (10 ตุลาคม พ.ศ. 2448 - 19 กันยายน พ.ศ. 2529) อดีตเลขาธิการนายกรัฐมนตรี (จอมพล ป. พิบูลสงคราม) และอดีตโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์
หม่อมหลวงขาบ กุญชร หรือในอีกชื่อหนึ่งว่า หม่อมหลวงขาบมงคล เกิดเมื่อวันที่ 10 ตุลาคม พ.ศ. 2448 ในวังของพระเจ้าบรมวงศ์เธอ กรมพระพิทักษเทเวศร์ (วังบ้านหม้อ) เป็นบุตรคนที่ 30 ของพันเอก เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และหม่อมจันทร์ กุญชร ณ อยุธยา ได้รับประทานนาม "ขาบมงคล" จากพระสัมพันธวงศ์เธอ พระองค์เจ้าพรรณราย พระมารดาใน สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
หม่อมหลวงขาบ สมรสครั้งแรกกับ นางสาวเทียบ ฤทธาคนี (2455-2511) ธิดานายพันโท พระยาทัพพสาธก์เสนา (นวม ฤทธาคนี) และคุณหญิงเนย มีบุตร-ธิดา รวม 6 คนคือ
ภายหลังคุณเทียบ ถึงแก่กรรมแล้ว จึงได้สมรสอีกครั้งกับสินีนาฏ โพธิเวส นักแสดงอาวุโส มีบุตรสาว 3 คน คือ
หม่อมหลวงขาบ ได้เข้าศึกษาที่โรงเรียนวัดหัวลำโพง ก่อนจะเข้าศึกษาต่อเป็นนักเรียนนายทหารบก ในปี พ.ศ. 2456 และได้รับทุนของกระทรวงกลาโหมให้ไปศึกษาต่อที่ประเทศอังกฤษ แล้วกลับมารับราชการประจำที่ กองพันทหารที่ 2 กรมทหารปืนใหญ่ที่ 1 รักษาพระองค์
หม่อมหลวงขาบ บรรจุเข้ารับราชการในยศ "ร้อยตรี" เมื่อวันที่ 3 สิงหาคม พ.ศ. 2469 เป็นผู้มีความสามารถในด้านการทหาร จึงได้รับมอบหมายให้ปฏิบัติหน้าที่เสนาธิการทหาร ทูตฝ่ายทหารประจำสหรัฐอเมริกา ปลัดกระทรวงกลาโหม อธิบดีกรมประชาสัมพันธ์คนแรก และในทางการเมืองยังเคยเป็นสมาชิกสภาผู้แทนราษฎรประเภทที่ 2 ในปี พ.ศ. 2494 และโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์อีกด้วย
หม่อมหลวงขาบ กุญชร ถึงแก่อนิจกรรมด้วยโรคชรา เมื่อวันที่ 19 กันยายน พ.ศ. 2529 สิริอายุ มีพิธีพระราชทานเพลิงศพเมื่อวันที่ 29 มกราคม พ.ศ. 2530 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เมืองปากช่อง (ประเทศลาว)
เมืองปากช่อง  เป็นเมืองหนึ่งที่ตั้งอยู่ทางด้านตะวันออกเฉียงเหนือของแขวงจำปาศักดิ์ ห่างจากเทศบาลแขวง 50 กิโลเมตร มีเนื้อที่ทั้งหมด 355,235 เฮกตาร์ อยู่ที่เส้นละติจูด 150 10’ 48” N ถึง 150 28’ 39” N และเส้นลองจิจูด 1060 13’ 42” E ถึง 1060 23’ 22” E มีชายแดนติดต่อกับแขวงและเมืองต่างๆดังนี้ ทิศเหนือติดกับเมืองเลางาม แขวงสาละวัน และเมืองท่าแตง แขวงเซกอง ทิศใต้ติดกับเมืองสนามไชย และเมืองสามัคคีไชย แขวงอัตตะปือ ทิศตะวันออกติดกับเมืองละมาม แขวงเซกอง และเมืองไชยเสษฐา แขวงอัตตะปือ ทิศตะวันตกติดกับเมืองบาเจียงเจริญสุขและเมืองปทุมพร แขวงจำปาศักดิ์
พื้นที่ของเมืองปากช่องอยู่ในเขตภูเขา พื้นที่ตำสุดสูงจากระดับน้ำทะเล 600 เมตร สูงสุดประมาณ 1400 เมตร พื้นที่ของเมืองเป็นที่ราบส่วนใหญ่กระจายจากทิศเหนือไปใต้ ริมฝั่งห้วยจำปี หนองหิน ทุ่งเสด ห้วยน้ำใส ไปจึงถึงเมืองท่าแตง แขวงเซกอง ทิศตะวันออกของเมืองยกเว้นบริเวณภูไฟไหม้ที่เป็นป่าสงวน จะเป็นพื้นที่เกษตรกรรม ส่วนใหญ่ปลูกข้าวและกาแฟ พื้นที่ส่วนเป็นเนินเขา กระจายทางด้านตะวันออกเฉียงเหนือ ทางด้านที่ติดกับเมืองละมามและเมืองไชยเสษฐา ส่วนใหญ่เป็นพื้นที่สัมปทานขุดแร่อะลูมิเนียมและปลูกพืชอุตสาหกรรม พื้นที่ส่วนที่เป็นภูเขาสูง คือบริเวณที่เป็นตัวเมือง ส่วนใหญ่ปกคลุมด้วยป่าธรรมชาติ บางส่วนเป็นสวนกาแฟ
โอซามุ เท็ตซึกะ
เทะซึกะ โอซะมุ
บุดดะ
"บุดดะ, บุดดาห์" ( เป็นชื่อของผลงานมังงะ (นิยายภาพ) ของเทะซึกะ โอะซะมุ ซึ่งเป็นผลงานชิ้นเดียวของเขาที่สร้างขึ้นเพื่อตีความพุทธประวัติของพระสิทธัตถะโคดมพุทธเจ้า ศาสดาผู้ก่อตั้งศาสนาพุทธ ข้อวิจารณ์ที่มังงะเรื่องนี้ได้รับบ่อยครั้งเป็นเรื่องของความกล้าของผู้ประพันธ์ในการตีความพุทธประวัติใหม่ให้แตกต่างจากที่บันทึกไว้ในวงการศาสนา
มังงะเรื่องนี้ได้รับรางวัลบุงเงชุนจู มังงะ อวอร์ด  ในปี ค.ศ. 1975 (พ.ศ. 2518) และรางวัลไอส์เนอร์อวอร์ด (Eisner Award) ในปี ค.ศ. 2004 (พ.ศ. 2547) และ ค.ศ. 2005 (พ.ศ. 2548)
ปัจจุบันมังงะเรื่องนี้ยังไม่มีการตีพิมพ์ฉบับลิขสิทธิ์ในประเทศไทย
มังงะชุด "บุดดะ" ของเทะซึกะ โอซะมุ แบ่งเนื้อหาออกเป็น 14 เล่ม ปัจจุบันได้แปลออกเป็นภาษาอังกฤษทุกตอนแล้ว โดยจัดแบ่งเนื้อหาใหม่เป็น 8 เล่ม ซึ่งแต่ละเล่มจะมีการตั้งชื่อเฉพาะกำกับด้วย ดังรายชื่อต่อไปนี้
ในชมพูทวีปสมัยโบราณ ผู้คนจำนวนมากต้องทนทุกข์เวทนาจากภัยแล้ง ความอดอยาก ภัยสงคราม และความอยุติธรรมในระบบวรรณะของศาสนาพราหมณ์ หลายชีวิตที่ร้อยเรียงเข้าด้วยกันจากจิตอันเป็นทุกข์ ได้ถูกชักจูงให้มาพบกันด้วยการประสูติของเจ้าชายสิทธัตถะ ผู้เดินทางสู่แสวงหาทางจิตวิญญาณจนสามารถตรัสรู้เป็น "พุทธะ" หรือ "ผู้รู้แจ้ง" และได้เพียรนำมาซึ่งการฟื้นฟูจิตใจของมหาชนในท่ามกลางยุคสมัยแห่งความสิ้นหวัง
"หมายเหตุ: ชื่อตัวละครที่เป็นบุคคลจริงในประวัติศาสตร์พุทธศาสนา ในที่นี้จะเขียนตามรูปคำที่ใช้ทั่วไปในภาษาไทย ส่วนตัวละครอื่นที่มีการแต่งเสริมเพิ่มเติมในเรื่อง จะคงรูปอักษรโรมันกำกับไว้ด้วย"
ในปี พ.ศ. 2553 ได้มีการประกาศสร้างภาพยนตร์แอนิเมชั่นไตรภาคจากมังงะเรื่อง "บุดดะ" ในะชื่อเรื่อง "เทะซุกะ โอะซะมุ โนะ บุดดะ"  โดยบริษัทโตเอแอนิเมชัน กำกับภาพยนตร์โดย โมะริชิตะ โคโซ และจัดจำหน่ายโดยบริษัทโตเอและวอร์เนอร์บราเธอร์สพิคเจอร์ส กำหนดออกฉายภาคแรกในชื่อตอน "อะคะอิ ซะบะคุ โยะ! อุซุคุชิคุ"  ในวันที่ 28 พฤษภาคม พ.ศ. 2554 ซึ่งตรงกับช่วงของการเฉลิมฉลองครบ 750 ปี ชาตกาลแห่งพระภิกษุชินรัน โชนิน ผู้ก่อตั้งนิกายโจโดชินชู หรือนิกายสุขาวดีใหม่ ในพุทธศาสนานิกายมหายาน ส่วนเพลงประกอบของภาพยนตร์เรื่องนี้ได้แก่เพลง "Scarlet Love Song" ขับร้องโดยวง X-Japan
เนื้อหาของแอนิเมชั่นเรื่อง "เทะซึกะ โอะซะมุ โนะ บุดดะ - อะคะอิ ซะบะคุ โยะ! อุซุคุชิคุ" จะกล่าวถึงช่วงปฐมวัยของพระพุทธเจ้าครั้งยังเป็นเจ้าชายสิทธัตถะ ซึ่งพานพบกับชีวิตที่สมบูรณ์พูนสุขแห่งวรรณะกษัตริย์ ตรงกันข้ามชีวิตกับคู่ขนานของลูกทาสที่ชื่อชาปรา ซึ่งพยายามต่อสู้ดิ้นรนให้ตนเองได้อยู่ในฐานะที่สูงขึ้นและพ้นจากชีวิตอันยากลำบากแร้นแค้นโดยปิดบังชาติกำเนิดในวรรณะศูทรของตนไว้ นอกจากนี้ยังกล่าวถึงความรักของเจ้าชายสิทธัตถะกับนางโจรสาวชื่อมิคาอิลาซึ่งถูกกีดกันโดยพระเจ้าสุทโธทนะ
"เทะซึกะ โอะซะมุ โนะ บุดดะ - อะคะอิ ซะบะคุ โยะ! อุซุคุชิคุ" เข้าฉายในโรงภาพยนตร์ทั่วประเทศญี่ปุ่นทั้งหมด 279 แห่ง เปิดตัว 2 วันแรก (28-29 พ.ค. 2554) ด้วยรายได้ 137,921,400 เยน
สำหรับในประเทศไทย ภาพยนตร์เรื่องดังกล่าวนำเข้ามาฉายโดยบริษัทมงคลเมเจอร์ ในเครือสหมงคลฟิล์ม และมีกำหนดการฉายในวันที่ 7 กรกฎาคม พ.ศ. 2554 ในโรงภาพยนตร์เครือเมเจอร์ซีนีเพล็กซ์ ในชื่อเรื่องภาษาไทยว่า "บุดดา เจ้าชายที่โลกไม่รัก"
ภูษณ ปรีย์มาโนช
ภูษณ ปรีย์มาโนช นักธุรกิจโทรคมนาคมชาวไทย อดีตรัฐมนตรีประจำสำนักนายกรัฐมนตรี ในรัฐบาลของพลเอกชวลิต ยงใจยุทธ
ภูษณ เกิดเมื่อวันที่ 29 กรกฎาคม พ.ศ. 2497 เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ สำเร็จการศึกษาระดับปริญญาตรี มหาวิทยาลัยเกษตรศาสตร์ และศึกษาต่อปริญญาโทด้านวิศวกรรมคอมพิวเตอร์ จากมหาวิทยาลัยลอนดอน ปริญญาโทด้านบริหารธุรกิจ จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และปริญญาเอก ด้านวิศวกรรมชีวภาพ จากมหาวิทยาลัยลอนดอน ปริญญาเอกด้านวิศวกรรมการเงินจาก Imperial College London กับปริญญาเอกด้านการบริหารการเงินจากมหาวิทยาลัยซัมเมอร์เซทประเทศอังกฤษ